vry | mnr.muller
Tag Archives: vry
Seks, skeermeslemmetjies of soeke na sin?
Posted on Oktober 7, 2009 by mnr.muller
Dis binnekort tyd vir my volgende Life Skills post.
Ek het nou al onderwerpe aangeroer oor geloof, cool wees, seks met skoolmeisies, gay-wees, beroepe, vryheid, vryery, integriteit, sosiale rokery, fokken gevloekery, en hoe om jou drank te handle.
Watse onderwerp wil jy hê moet ek volgende aanroer?
Filed under Life Skills and tagged beroep, cool, drink, geloof, integriteit, lewensoriëring, loopbaan, rook, seks, vloek, vry, vryheid |	11 Kommentaar
Life skills #7 – mekaar se mangels lek
Die laaste klompie blog-lesse oor Lewensoriëntering het gegaan oor Persoonlike Welsyn en ons het gepraat oor die feit dat hoërskoolleerders dikwels rook, drink, vloek en vry.
Vandag praat ons oor die laasgenoemde: om te vry.
Hoe vry jy?
Dis nie moeilik nie. Jy skuins jou kop en soen iemand op die lippe en speel bietjie met jou tong. Vir meer eksplisiete tips, kyk na http://www.videojug.com/film/how-to-kiss-someone-passionately. Dit kom heel natuurlik.
Hoekom vry mense?
Om iemand oopmond te soen, is een van die mees intieme dinge wat 'n mens kan doen. Alhoewel die idee daaraan grillerig was toe jy in die laerskool was, is dit, noudat jou hormone ingeskop het, 'n opwindende gedagte om te doen. Dis ook lekker.
Sosiaal is dit nie altyd aanvaarbaar om in die publiek jou kissing partner se mangels uit te lek nie; mense soen en/of vry eerder in die privaat, waar ander mense hulle nie kan dophou nie.
Tog is daar op skoolvlak heelwat spin the bottle games wat aanmoedig dat random ouens en meisies agter 'n hoekie mekaar moet french kiss (dis nou om jou tong woes te gebruik).
Hoekom random mense soen?
Om random mense te soen, maak jou nie beter met vry nie. Elke mens hou van unieke dinge – dis dus eers wanneer jy 'n paar keer met dieselfde persoon vry, dat julle dit werklik goed sal kan doen, mits julle praat oor wat vir julle lekker is, en met genoeg tongue twisting tegnieke eksperimenteer.
Die lekkerste deel van vry is ook waarskynlik die hele afwagting en opbou tot daai eerste soen – en jou hart wat uit die nate van jou bors wil klop. Dis eintlik die verliefdheid wat soen en vry so lekker maak, so om random ouens of girls op te chat, is dalk 'n bietjie afgewater teenoor die real thing.
Wat volg op vry?
Ja-nee, as 'n mens warm aan die vry is, kan 'n gevaar sy kop uit steek 😉 Dis baie intiem om te vry: julle spoeg smelt saam, en julle hande gly oor en deur mekaar se hare en nek en lyf en albei se opgewondenheid word aangevlam. Om van mekaar se klere ontslae te raak en mekaar te wil beklim, is iets wat amper natuurlik vanuit 'n passievolle gevryery vloei, so sorg vooraf hoe ver julle twee wil gaan.
Hoekom nie dadelik seks hê nie?
Julle sou kon. Hê maar net 'n kondoom byderhand en weet hoe om dit aan te sit. Sorg ook dat die meisie op die pil of iets dergliks is. Maar onthou, daar is geen haas nie. Dis lekker om te vry, maar dit vat ook oefening en geselsery om dit al hoe lekkerder te kan doen. Seks is nog trickier, met veel meer posisies en dinge wat jou 'n leeftyd lank kan besig hou. Daar het jy 'n partner nodig wat bereid is om saam met jou rond te rol en heel nag te oefen – one night stands is 'n bietjie oppervlakkig.
Wanneer moes mens al gevry het?
Daar is geen spertyd vir vryery nie. As jy jou eerste ware-liefde-soen eers op 26 het, dan is dit ook reg. Jou tong raak nie oud nie. Jou hart kan op enige ouderdom warm klop. Kysery op hoërskool en laerskool is maar nog effens tydelik van aard – jou kop en brein en hart en alles groei nog, so die kans dat jy intens – en verewig – op een persoon gaan verlief raak, is klein. Om dus jou mond teen elke tweede persoon s'n te druk om net te kan sê jy't al gevry, maak nie sin nie.
En meisies wat mekaar vry?
Enige mens kan met 'n ander mens vry. Geslag speel nie 'n rol nie. As jy egter met integriteit wil vry, dan moet jy mik vir iemand tot wie jy aangetrokke voel. Vryery maak net regtig sin as albei mense wat betrokke is, iets vir mekaar voel. So, miskien is dit nie die beste idee dat vriende of vriendinne op mekaar oefen om te vry nie.
As dit so is dat jy 'n ou is en die ander ou aantreklik vind, en hy vir jou, dan great – dan kan julle met 'n skoon gewete soen. Dan verneuk niemand vir iemand nie.
En as jou liefling nie wil vry nie?
Dis nou maar so. Liefde is 'n kansspel. Jou hart klop dalk warm vir iemand, maar die kans is (ongelukkig) goed dat hy/sy nie dieselfde oor jou voel nie. Dan is dit nou maar so. Veral op skool gaan die hot meisies dikwels met die dose uit, en die hot ouens met die simpel chicks. En dan sit die mees passievolle verliefdes droëbek en gebroke hart eenkant in 'n hoek en tjank.
Daar is mos maar een van vier scenario's: Jy hou van hom/haar, maar hy/sy hou nie van jou nie; hy/sy hou van jou, maar jy hou nie van hom/haar nie, nie een van julle hou van mekaar nie, of jy en hy/sy maak albei ogies vir mekaar. Jy het altyd, op die meeste, 'n een uit vier kans, haha, sterkte!
En daai landswet wat vryery verbied?
Ja, ons kan in 'n volgende post daaroor gesels as julle wil, maar miskien is dit die kernvraag wat jy vir jouself moet afvra. Wanneer is dit gesond om te begin vry, en méér te doen as net saam te gaan fliek, hande vashou en piksoentjies uitruil? Wanneer is dit reg dat kinders ophou kindwees en begin vatterig en soenerig raak? Grootmense sal maar altyd ongemaklik voel hieroor, want alhoewel dit lekker is om te vry, en grootmens te wees, verlang baie volwassenes terug na daardie wondersoete dae toe meisies net daar was sodat seuns hulle hare kon trek, en seuns maar net gross was. Toe was dinge baie minder complicated.
Wat dink jy? Mag jy net iemand vry as julle albei op mekaar verlief is, of moet 'n mens random mense so gereeld as moontlik probeer score? Is spin the bottle 'n cool game, of iets waarvan jongmense eerder moet wegbly?
Of mag 'n mens eers soen as jy klaar getroud is?
Filed under Life Skills and tagged seks, skool, soen, tiener, verhoudings, vry |	11 Kommentaar
Life skills #6 – wie is meer volwasse?
Posted on Februarie 25, 2008 by mnr.muller
Voor ons verder gaan met die bespreking van die vierde Lewensoriënteringkwessie (die vorige drie het gegaan oor rook, drink en vloek), wil ek hê leerders moet die vraag hieronder vir die vyf verskillende scenario's beantwoord:
Wie is meer volwasse?
Die meisie wat haar sakgeld uitgee op sigarette en saam met haar vriende rook of die meisie wat haar sakgeld spaar en sonder rook kan sosialiseer?
Die ou wat vyf biere kan down en nugter huis toe ry, of die ou wat drie drankies stadig geniet en 'n lift reël as hy pub toe gaan?
Die meisie wat in 'n kort rompie sewe ouens in een aand vry, of die meisie wat rustig gesels met die twee interessante ouens en nuwe vriende maak?
Die ou wat 'n patchy donsbaard groei om ouer te lyk of die ou wat gereeld skeer en wag vir sy baard om digter te word?
Die meisie wat haar onderwyser uitvloek, of die meisie wat geartikuleerd van haar onderwyser verskil?
Soms probeer tieners net 'n bietjie te hard.
Of hoe dink jy?
Filed under Life Skills and tagged baard, drankgebruik, drink, rook, vloek, volwasse gedrag, vry |	4 Kommentaar
Life skills #3 – social smoking
Facebook feeds verklap gedrag
Ek het onlangs ophou onderwyser-wees by 'n skool in Kaapstad. Om kontak te behou, het ek enkele leerders ge-add as facebook-friends. Eers net een of twee matrieks; toe 'n kranige graad 11 skaakspeler wat my lesse sal mis, en daarna sommer 'n verskeidenheid graad 8 tot 10's.
Nou sit ek met 'n hele spul van hulle.
Dis uit hulle facebook news feeds (videos, foto's, posts) lat ek die volgende aflei:
…al van vroeg af.
En dis die soetes. Hulle is nie skaam daaroor nie; inteendeel, hulle comment trots oor-en-weer op mekaar se kuierfoto's. Selfs hulle profile pics is dikwels riskant.
By 'n onlangse house party is 'n honderd drankbottels in swartsakke na die tyd weggegooi – en is die gasheer-kuiergat nou tot April gehok. Shame.
Persoonlike welsyn – Those who do not, teach
Dit laat my dink dat daar in heelwat gevalle leerders is wat meer "lewenswys" is as die onderwysers wat hulle onderrig. Leerders wat al meer rondgetoer het deur die wêreld, meer upper-class funksies bygewoon het. Al van veel vroeër af deur die strate van Kaapstad gecruise het en eerstehands met seks, dwelms en emo te doen gekry het.
Hm, miskien is "lewenswys" nie die regte woord nie, maar nietemin, julle verstaan wat ek bedoel. Hulle ken die kuierplekke in Kaapstad en die kunsgalerye van Amsterdam.
Dis in die lig hiervan dat ek versigtig is om "klas te gee" in die bogenoemde vier punte (rook, drink, vloek en vry). Ek gaan eerder praat oor social smoking – en wag dat julle vir my vertel wat julle opinie is daarrondom. Die comments kan anoniem wees; jy hoef nie jou naam te gee nie.
Ek vermoed dat dit deesdae 'n sosiale plig is om te leer rook. Dis deel van menswees – hoe jy met rokers omgaan (sonder om hulle bv. te veroordeel vir 'n bad habit).
Alhoewel daar strenger wetgewing is oor waar jy mag rook, en die pakkies vol waarskuwings is, bly rook 'n sosiale verskynsel. Biljoene mense rook desondanks die longkanker, emfiseem, geel tande, geel vingers, en slegte asem wat dit hulle gee. Want dis lekker.
Hoekom brandende stuff inasem?
Miskien voel jy rook is regtig vuil en 'n afskuwelike gewoonte. En jy's reg. Die idee van teer inasem, is nie aanloklik nie, maar nikotien en ander narkotika (dwelmmiddels) word maklik en vinnig deur die longe direk in die bloedstroom opgeneem, so die uitwerking van iets inasem, het dikwels 'n vinniger reaksie as om iets te kou/eet/in te sluk.
Die lekker stuff wat jy inasem met sigarette is nikotien – dit reageer (chemies) met die endorfiene en dopamien in jou brein wat jou 'n ligte high gee. Sterker dwelmmiddels soos dagga, heroïen, coke en tik het sterkter chemiese reaksies in jou liggaam – en spesifiek in jou brein wat permanente skade aanrig.
So, hoekom leer rook?
Wel, dis moeilik om jonk te wees, uit te gaan na 'n kuierplek, en nie met rokers te doen kry nie. So, jy moet leer hoe om sosiaal in te pas en die rokery-storie te doen, of nie te doen nie, met styl either way. Die groot rede hoekom jy moet leer van rook, is sodat jy nie verslaaf raak aan sigarette (of ander goeters) nie.
Jy wil nie verslaaf raak nie, omdat dit vir jou baie geld gaan kos (veral as jy 'n pakkie 'n dag gaan rook), jou gesondheid obviously gaan opneuk, en nie cool gaan wees as jy die heeltyd met 'n sigaret in jou mond moet sit nie. Dis dalk okay om in 'n sosiale konteks 'n sigaret vas te hou, maar om in die reën buite te moet gaan staan omdat jy nie sonder 'n sigaret kan klaarkom nie, is net sad, dink jy nie?
Hoe om nie verslaaf te raak nie
Wanneer die hubbly jou kant toe kom, sê dit het jou laas keer so naar gemaak, dat jy nooit weer wil hubbly rook nie.
Of puff eerder die hubbly net 'n bietjie, moenie dit te diep inasem nie.
Of asem dieperig in die tweede keer, proes 'n bietjie, en puff die res van die aand, en pass dit redelik gereeld aan.
Wanneer mense sigarette aanbied, sê nee, jy sukkel met jou asma.
Of puff die sigaret 'n bietjie, maar moenie diep inasem nie.
Of sê net nee, jou ouers/oom/broer rook soos 'n skoorsteen en jy dink dis 'n crap idee.
Of asem dieperig in een of twee keer, maar puff die res van die sigaret maar net, en moenie nog 'n derde en vierde sigaret die aand rook nie.
Sê maar eerder nee vir shaky goed as jy nie weet wat iemand vir jou aanbied nie; jy weet nie watter stuff is in 'n spliff gerol nie.
Dalk kan jy die een wees wat sigarette aanbied, of dit rol, of die lighter/vuurhoutjies het, maar probeer om eerder nie die ou te wees wat heeltyd bum by die res nie.
Fokus op die grappe en die gesels, hoe meer jy praat en deelneem, hoe minder het jy 'n sigaret in jou hand nodig om jou mond mee besig te hou.
As jy hou van rook – dan rook gerus. Maar doen dit soos wat dit bedoel is om te doen – as 'n sosiale ding. Soos wat die Xhosa's in die Oos-Kaap dit destyds met hulle lang pype gedoen het, of die Indiane, of jou oupa op die plaas se stoep met 'n langsaam-gestopte tabakpyp waaraan hy heelaand teug en stories aan die kleinkinders vertel.
Daar is 'n tyd en 'n plek vir dwelmmiddels – stuff wat jou aanvanklik (dalk) "happy" laat voel en later laat kots, maar dis nie alleen, agter die muur op die skoolgronde se verbode terrein nie. Geniet dit om te rook, tussen vriende, met 'n gelag en 'n gesels. Nie a.g.v. 'n craving nie.
Of hoe dink jy? Moet leerders sommer in 'n LO-periode sigarette en 'n ligther kry sodat hulle kan proe hoe dit proe om te rook?
Filed under Kloofstraat, Life Skills and tagged drink, facebook, house party, profile pics, rook, social smoking, vloek, vry |	12 Kommentaar